waagmoed | Rachelle Du Bois
Tag Archive | waagmoed
Tuiste vir my Hart
Tuiste vir my Hart, die tweede boek in die Fynbos-reeks, volg kort op die hakke van Kwiksilwer – Boek 1. Hierdie is die verhaal van Mitzi en Daniel, twee mense wat afsonderlik op reis is na die liefde. Dit neem hulle met ompaaie, deur berge en dale, deur donker en lig om tot die kern daarvan deur te dring. In die proses leer hulle dat die liefde so maklik is, maar nooit eenvoudig nie. Dit kan nie vasgehou of ingeperk word nie en slegs as dit toegelaat word om vryelik te vloei, loop dit die hele wese vol. Eers dan is dit volbring.
Mitzi Botha bedank haar werk in Randburg en vertrek na George in die Wes-Kaap om daar ‘n pos as bestuurder van die nog onklaar Fynbos Boetiekhotel te aanvaar. Die eiendom behoort aan haar vriendin, Theana Brandt, en die restoureerder van Fynbos se gebou is Daniel Brandt. Mitzi slaan sy voete onder hom uit toe sy op die lughawe aankom saam met haar kat Rigoletto. Hy wil haar hê, maar sy wil niks met hom te doen hê nie. Haar waaksame en versigtige houding skrik Daniel egter nie af nie en hy neem hom voor om uit te vind waarvan sy vlug en vir wie sy wegkruip. Hy sal nie rus voor hy nie haar geheim ken nie, want miskien sal hy haar dan verstaan.
Die uitpluis van die raaisel skud vir hom en Mitzi tot in hul fondamente. Sal sy hom kan vergewe vir dit wat hy sonder haar toestemming weet? Sal sy weet hoe om lief te hê?
Sal Daniel kan saamleef met dit wat hy van haar weet?
Die liefde is sy eie leermeester.
This entry was posted on August 23, 2016, in Lewe, Romanse, Wysheid and tagged afrikaans, Afrikaanse eboek, betowering, boeke, Diep, e-boek, e-boeke, eboeke, Eerste liefde, energie, fluistering, gees, genees, goeie, groei, hart, hartstog, hoop, lewe, liefde, liefdesverhale, misverstand, mooi, nuwe e-boek, passie, Rachelle du Bois, romanse, seerkry, stilte, waagmoed, wysheid.	Leave a comment
Hierdie boek vertel die storie van die helende krag van die liefde. Soms gebeur daar dinge waarvoor ons nie ŉ verklaring het nie. Ons is geneig om dit te ontken, weg te wens, te onderdruk, selfs om ons daarteen te verset.
Dit help alles niks, want, soos die Bybel sê, daar is ŉ tyd vir alles onder die son.
Die liefde bepaal sy eie tyd en kies die harte wat waardig genoeg is om dit te ontvang.
Die liefde soek die Vroue van Bergh Paradys in hierdie verhaal op. Riana, Elma en Inge Bergh bevind hulle onverwags op ongewone terrein; díe van onsekerheid, verwarring en vreemde verlange na ’n onbekende iets. Hul manlike bure word telkens oor hul pad gestuur sonder dat hulle of die vroue daarvoor soek. Hulle is skielik in mekaar se geselskap, in mekaar se hare, in mekaar se harte.
Vir Inge Bergh en André Grobler verloop die pad na mekaar toe deur diep valleie en hoë berge. Hulle bly die ontwykende antwoord najaag tot die stem van die stilte eindelik harder spreek as hul teenkanting teen mekaar. Eers toe hulle besef dat dit waarvoor André in die stilte wag, reeds daar is, kom ook die besef dat die stem van die liefde die sagter een is, maar aanhoudend roep tot die hart die fluistering in die stilte herken.
Die liefde laat hom nie aanjaag nie, en laat hom nie uitsluit nie, al druk jy jou ore toe en al sluit jy jou oë daarteen.
Hierdie mooi boek is by Amazon.com en ook nou vir die eerste keer in Suid-Afrika beskikbaar by die volgende skakels:
This entry was posted on August 15, 2016, in Lewe, Romanse, Wysheid and tagged afrikaans, Afrikaanse eboek, Afrikaanse Liefdesverhale, betowering, boeke, Diep, dink, e-boek, e-boeke, eboeke, Eerste liefde, energie, fluistering, gedagtes, gedigte, gees, genees, gister, groei, hart, hartstog, hoop, lewe, liefde, liefdesverhale, misverstand, mooi, nuwe e-boek, passie, Rachelle du Bois, romanse, seerkry, stilte, stories, vreugde, waagmoed, wysheid.	Leave a comment
Die vreugde van sukses
Ek het die afgelope tyd gewerk aan twee klein versamelings van my vroegste boeke en dit saamgevoeg in Omnibus 1 en 2. Elkeen bevat drie boeke en ek kon tot my groot vreugde en genoegdoening self die inhoudsopgawe by elkeen inwerk.
Dit was nie net lekker om te sien hoe die boeke skaars op die winkelrak geland het voor dit opgeraap is nie. Ook die suksesvolle samestelling van die twee bundels, saam met die gemak van klik op ‘n boek se naam of hoofstuk wat jou reguit soontoe neem, was vir my opwindend en baie bevredigend.
Ek het iets nuuts geleer en ek het dit self gedoen.
Natuurlik moes my ander werk eers wag tot ek hierdie belangrike projek voltooi het, maar die tyd wat ek opgeoffer het om die leser se gemaklike beweging binne elke versameling te verseker, het daarvoor vergoed.
Ek beplan om elkeen van my bestaande boeke so met ‘n inhoudsopgawe met skakels toe te rus net soos dit in al die ander Kindle boeke gedoen is. Ek hoop om ook die gedeelte agter in die boek waar die leser sterre toeken in te sluit, maar dis ‘n avontuur vir later.
Ek is so bly dat julle my boeke koop en lees. Ek sien dit aan die grafiek wat vir ons skrywers beskikbaar gemaak word deur Amazon.com. Ek is dankbaar vir elke paar oë en elke hart wat saam met my die vreugde van ‘n boek ervaar.
Geniet die boeke en gaan loer gerus hier in:
This entry was posted on June 11, 2016, in Lewe, Romanse, Wysheid and tagged afrikaans, Afrikaanse eboek, Afrikaanse Liefdesverhale, Amazon.com, avontuur, betowering, boeke, Diep, e-boek, e-boeke, Eerste liefde, energie, gedagtes, groei, hart, hartstog, hoop, liefde, liefdesverhale, misverstand, mooi, nuwe e-boek, Omnibus, passie, Rachelle du Bois, romanse, stilte, stories, vreugde, waagmoed, wysheid.	Leave a comment
Heel nuut: Inge
My sewende boek, Inge (‘n liefdesroman), is nou beskikbaar. Ek het hierdie boek lank teruggehou, maar het tog besluit om haar nou te laat gaan. Dis ‘n pragtige liefdesroman oor twee mense wat saamgegooi word in omstandighede wat hulle nie begryp nie. Inge Bergh vind op ŉ dag ŉ ander teenwoordigheid by haar spesiale wegsteekhoekie in die tuin. Dis haar fontein en haar plek waarheen sy kom om te droom, te lees en die stilte op te soek. Sy deel dit met niemand nie. Wat kom soek die vreemd teruggektrokke André Grobler dan skielik hier in haar heiligdom? Hoekom is hy hier waar sy is, nag na nag? En hoekom kan sy nie wegbly nie – wat is dit wat haar snags hierheen bring, net om hom hier te kry? Die antwoord op hierdie vraag word vir hulle duidelik toe die stem van die stilte eindelik harder spreek as hul teenkanting teen mekaar. Eers toe hulle besef dat die antwoord waarvoor André in die stilte soek, reeds daar is, kom ook die besef dat die stem van die liefde die sagter een is, maar aanhoudend en smekend roep tot die hart die fluistering in die stilte herken. Die liefde laat hom nie aanjaag nie, en laat hom nie uitsluit nie, al druk jy jou ore toe en al sluit jy jou oë daarteen.
Hierdie mooi boek is nou by Amazon.com beskikbaar by die volgende skakel:
This entry was posted on December 13, 2014, in Romanse and tagged Afrikaanse Liefdesverhale, hartstog, liefde, liefdesverhale, misverstand, mooi, nuwe e-boek, passie, Plek van die Flaminke e-boek, Rachelle du Bois, romanse, seerkry, stilte, stories, vreugde, waagmoed, warm, wysheid.	Leave a comment
Nuut op die rak: Die Oak reeks
Ek is bly om hierdie twee nuwe boeke van my bekend te stel. Dis die eerste twee in die OAK reeks en ek het dit in Engels geskryf om ‘n groter mark te bereik. Lees gerus hier onder om meer te wete te kom. Beide boeke is by Amazon.com beskikbaar en sal ‘n gawe geskenk wees vir iemand wat lief is vir lees.
EVE VERMONT – Book 1 in OAK series (Prequel to OAK SEED)
Eve Vermont is on the brink of the abyss when her life falls apart. Adam Blythe’s love will keep her from drowning when tragedy threatens to destroy her. But will she accept his love and support? The choice is hers to make.
Eve learnt that goodness and kindness are inherent in the noble spirit. That giving and receiving cannot exist one without the other. She learnt that acceptance, forgiveness and love can restore and heal any wound dealt by life along the way.
She learnt that without love, she is an empty vessel, and that destiny takes a hand, but does not control her choices. That she is free to choose and shape her life, no matter what destiny throws at her.
OAK SEED – BOOK 2 in OAK Series (SEQUEL TO EVE VERMONT)
Alicia knew that something fundamental had shifted the moment when she looked into Martin’s beautiful eyes. She was helplessly, irresistibly drawn to him as he was to her, and try as she might, she could not shake off the feeling that she knew him, recognized him. But she has never seen him before, never…. He called to her as surely as a flower called the rain. Martin had no choice but to take his mother’s advice: Your heart has found her, so don’t let your mind get in the way, Martin. She is meant for you and destiny will bring her to you again and again. Wait for those moments, and make the most of them. Providence brings those together who belong together, and do what you will, you cannot escape your destiny. Anything before this was only passing of time, and anything after this will be chasing the wind and without substance….
This entry was posted on December 1, 2014, in Romanse and tagged Afrikaanse Liefdesverhale, betowering, Diep, e-boek, e-boeke, Eerste liefde, hartstog, liefde, liefde en vriendskap, liefdesverhale, misverstand, nuwe e-boek, nuwe liefdesverhaal, nuwe romanse, passie, Rachele du Bois, Rachelle du Bois, romanse, seerkry, stilte, stories, vreugde, waagmoed, warm liefde, wysheid.	Leave a comment
Oor misverstand en pyn
Liefde is die waagmoed om jouself weerloos te laat, het iemand eendag gesê. En dit is so. Wanneer ons liefhet is ons weerloos. Dis die dapperes wat dit waag om lief te hê, want dis hulle wat instinktief weet dat die liefde die lewe is. Sonder liefde, verskraal ons bestaan hier op aarde tot ‘n vaal eenselwigheid van dae.
Kyk maar hoe mooi is mense wat liefhet – hoe hulle straal asof daar ‘n lig binne hulle skyn. Die liefde is helder, dis verruklik, dis mooi en dit wys. Dit kan nie weggesteek word nie.
Maar as die misverstand sy opwagting maak, is daar niks soos die pyn van die liefde nie. Dan word dit donker en jou hart skeur.
Dit hoef nie so te wees nie. Luister net eers ….
Hier volg ‘n kort uittreksel uit my boek Maalkolk:
Madri hoor die deur oopgaan en sy snak toe sy vir Deon met sy rug teen die deur sien staan. Hy draai om en sluit die deur doelbewus agter hom toe. Madri se oë rek groter toe hy naderkom, en sy glip aan die anderkant van die bed af, maar hy reik oor en kry haar aan haar gesonde arm beet; pluk haar oor die bed sodat sy hulpeloos op die bed en byna onder hom beland. Sy mond is ŉ dun streep en sy oë kil terwyl hy haar bekyk. Hy vat haar ken in sy hand om te keer dat sy haar kop wegdraai, en sê tussen geklemde kake, amper fluisterend, wreed: “Wie is jy, Madri Viljoen? Waar kom jy vandaan? Wie is die kind saam met jou op die foto? Is jy getroud? Wie se kind is dit?”
Madri probeer haar kop wegdraai, weg van die verskriklike pyn en die ontnugtering in sy oë, maar hy lig haar kop oor sy arm en hou met sy ander hand haar hare vas sodat sy nie kan roer nie. “Deon, asseblief, jy verstaan nie …,” sê sy met ŉ snik wat haar lyf ruk, maar hy steur hom nie aan haar pleidooi nie, trek haar net stywer onder hom in.
“Vertel my, Madri,” sê hy onheilspellend sag, laat sy kop sak tot in haar nek, en asof hy homself nie kan help nie, trek sy mond ŉ vuurstreep teen haar nek op tot by haar mondhoek. Sy snak na haar asem en sy mond beweeg oor haar halfoop lippe, sag soos ŉ vlinder.
“Papillon; skoenlapper,” fluister hy teen haar mond. Sy het opgehou spartel en lê bewegingloos in sy arms; sy oë op haar gesig. Sy kyk nie weg nie ….
This entry was posted on April 23, 2014, in Uncategorized and tagged liefde, luister, misverstand, waagmoed.	Leave a comment